
POPLATKY
Za pobyt dieťaťa v materskej škole v mesiacoch september až jún (vrátane) prispieva zákonný zástupca na čiastočnú úhradu výdavkov materskej školy sumou 40 € mesačne na jedno dieťa. Držiteľ vernostnej karty (fyzická osoba) má znížený mesačný príspevok o 20 €.
Príspevok sa neuhrádza v prípadoch určených platnými právnymi predpismi (zákon NR SR č. 245/2008 Z. z. o výchove a vzdelávaní – školský zákon v platnom znení).
V prípade prerušenia prevádzky materskej školy z dôvodu závažných technických alebo prevádzkových príčin sa príspevok uhrádza pomerne podľa počtu dní prevádzky v danom mesiaci. Toto neplatí, ak je dieťa počas prerušenia umiestnené v inej materskej škole toho istého zriaďovateľa a zúčastňuje sa výchovno-vzdelávacieho procesu.
Príspevok je potrebné uhradiť najneskôr do 10. dňa v mesiaci.

